**ELEMENTI I KRITERIJI VREDNOVANJA U NASTAVI GEOGRAFIJE**

Ocjenjivanje postignuća učenika/učenica iz geografije jedan je od redovitih i najvažnijih načina vrednovanja. Moguće ga je ostvariti na kraju nastavne jedinice, tematske cjeline i /ili nastavne cjeline.

Ocjenjivanje i vrednovanje usklađeno je s aktualnim *Pravilnikom o načinima, postupcima i elementima vrednovanja učenika u osnovnoj i srednjoj školi*.

U nastavi geografije razinom usvojenosti od nezadovoljavajuće do izvrsne vrednuju se sljedeći elementi (brojčanom i opisnom ocjenom).

|  |  |  |  |
| --- | --- | --- | --- |
| **Element vrednovanja** | **Opis elementa** | **Oblik** | **Kriterij** |
| **Geografska znanja** | - obuhvaća činjenično, konceptualno i proceduralno znanje.  Činjenično znanje je temelj za razumijevanje geografskih sadržaja, no težište treba staviti na konceptualno i proceduralno znanje koje će omogućiti primjenu znanja u novim situacijama i kreativno rješavanje prostornih problema.  Usvojenost odgojno-obrazovnih ishoda u ovom elementu provjerava se usmenim ispitivanjem i pisanim provjerama.  Usmeno ispitivanje provodi se kontinuirano tijekom nastavne godine. Pisane provjere kreira učitelj i uključuje zadatke otvorenoga i zatvorenog tipa. Pisane provjere provode se periodično, nakon učenja i poučavanja određene skupine ishoda. | pisano, usmeno | točnost i kvaliteta odgovora; reakcija na postavljeno pitanje; samostalnost |
| **Geografsko istraživanje i vještine** | grafičke, statističke, matematičke i orijentacijske vještine (orijentacija u prostoru pomoću orijentira i uređaja (kompas, GPS, geografska karta/plan), izrada skica, profila, tematskih karata, dijagrama, prezentacija, postera, plakata, samostalnih pisanih radova); kognitivne vještine (analiza grafičkih priloga); primjena geografskih znanja, povezivanje nastavnog gradiva i logičko zaključivanje  *\* ako je za taj razred planiran istraživački rad tada treba vrednovati i sve vještine koje su u funkciji njegova ostvarivanja: opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanja; komuniciranje rezultata i postupaka istraživanja te vještine reflektiranja o provedenom istraživanju.* | pisano, usmeno, praktično | točnost, preciznost, samostalnost, preglednost i sl.; primjena statističkih i grafičkih metoda; prezentacijske vještine; timski rad |
| **Kartografska pismenost** | poznavanje elemenata i sadržaja svih vrsta geografskih karata; interpretacija prostorne organizacije i procesa čitanjem sadržaja geografskih karata. | Pisano (slijepe karte), usmeno, praktično | orijentacija i snalaženje na geografskoj karti; čitanje i interpretacija sadržaja karata; pravilno pisanje geografskih imena |

**KRITERIJI ZA VREDNOVANJE ODREĐENOG ELEMENTA**

# Razina usvojenosti ishoda: IZNIMNA

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| * reakcija učenika na postavljeno pitanje je brza i točna * izrazito temeljito i opširno **obrazlaže** naučeno * gradivo je usvojeno sa potpunim razumijevanjem, proširuje ga vlastitim iskustvom * originalan i samostalan u rješavanju zadataka * sve navedeno učenik vrši bez pomoći nastavnika * Reakcija učenika na postavljeno pitanje je brza, točna, opširna i argumentirana, bez pomoći učitelja * Nastavne sadržaje u potpunosti razumije te samostalno uočava uzročno-posljedične veze, geografske pojave i procese. * Logički zaključuje i povezuje sadržaje, a stečena znanja lako primjenjuje. | * izrazito kvalitetno, brzo i točno uočava geografske pojave i procese * izrazito temeljito i opširno povezuje nastavno gradivo s ostalim temama i predmetima * izuzetno samostalno izvodi zaključke pri analizi geografskih problema * s lakoćom obrazlaže i dokazuje geografske procese i pojave * pokazuje razvijeno i prošireno logičko   zaključivanje i povezivanje s životnom praksom | * izrazito brzo, točno i samostalno pokazuje i „čita“ geografske pojmove * izrazita sposobnost povezivanja i   „čitanja“ naučenog gradiva sa karte (paralelno pokazivanje na karti sa iznošenjem teorije)   * izrazito točno i brzo analizira kartografske, grafičke i slikovne priloge te samostalno donosi zaključke * izrazito uspješno koristi zemljovid pri orijentaciji u prostoru * Uspješno analizira i interpretira kartografske, grafičke i slikovne prikaze. |

**Razina usvojenosti: VRLO DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| * reakcija učenika na postavljeno pitanje je sporija, no i dalje bez pomoći nastavnika * kvaliteta znanja je točna i opširna, a način iznošenja gradiva je uglavnom logičan te sa razumijevanjem * uspješno primjenjuje stečena znanja | * polagano i sporije, ali točno, uočava osnovne geografske pojave i procese * opširno povezuje nastavno gradivo s ostalim temama i predmetima * samostalno izvodi zaključke pri analizi geografskih problema * logično obrazlaže i dokazuje osnovne geografske pojave i procese * pokazuje logičko zaključivanje i povezivanje s životnom praksom | * točno i samostalno, no sporije, pokazuje i „čita“ geografske pojmove * povezuje i „čita“ naučeno gradiva sa geografske karte * Točno analizira kartografske, grafičke i slikovne priloge te samostalno donosi zaključke * uspješno koristi geografsku kartu pri orijentaciji u prostoru |

**Razina usvojenosti: DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| * reakcija učenika na postavljeno pitanje je spora i uz pomoć nastavnika (brojna potpitanja i navođenje na dogovor), no činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima | * polagano i uz učiteljevu pomoć uočava geografske pojave i procese * prosječno povezuje nastavno gradivo s ostalim temama i predmetima * djelomično i nepotpuno izvodi zaključke pri analizi geografskih problema * uz učiteljevu pomoć obrazlaže i dokazuje osnovne geografske pojave i procese * prosječno i djelomično logički zaključuje i povezuje s životnom praksom | * većinu zadanih pojmova pokazuje točno * djelomično razvijena kartografska pismenost * uočava i prepoznaje pojedine geografske sadržaje na geografskoj karti i koristi se njima uz učiteljevu pomoć * prosječno analizira kartografske, grafičke i slikovne priloge * geografsku kartu koristi i „čita“ uz pomoć učitelja pri orijentaciji u prostoru |

**Razina usvojenosti: ZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| * reakcija učenika na postavljeno pitanje je djelomična, kvaliteta znanja je nepotpuna i površna sa greškama, a način iznošenja znanja tek zadovoljavajući uz sposobnost razgovora sa nastavnikom * na jednostavan način nabraja i opisuje činjenice * otežano povezuje stečena geografska znanja s konkretnim primjerima | * površno i djelomično i uz učiteljevu pomoć uočava geografske pojave i procese * nepotpuno i površno s pogrješkama povezuje nastavno gradivo s ostalim temama i predmetima * površno i djelomično i uz učiteljevu pomoć izvodi zaključke pri analizi geografskih problema * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i povezuje s životnom praksom | * pokazuje na geografskoj samo pojedine osnovne zadane pojmove * teško uočava i prepoznaje pojedine geografske sadržaje na geografskoj karti i slabo se koristi njima * nepotpuno i s pogreškama analizira kartografske, grafičke i slikovne priloge te zahtjeva veliku pomoć učitelja * vrlo površno i djelomično „čita“ i koristi geografsku kartu pri orijentaciji u prostoru i snalazi se isključivo uz pomoć učitelja |

**Razina usvojenosti: NEZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| - učenik ne odgovara na postavljena pitanja i nije usvojio ključne pojmove  - učenik pokazuje nerazumijevanje geografskih nastavnih sadržaja  - učenik ne primjenjuje i ne poznaje primjere korištenja geografskih znanja u svakodnevnom životu  - Učenik ne odgovara na postavljena pitanja i nije usvojio osnovne pojmove.  - Nastavne sadržaje ne razumije i ne povezuje. Geografske pojmove i procese čak i uz znatniju pomoć učitelja uočava nepotpuno te ih nesuvislo opisuje i interpretira.  Kvaliteta znanja nedovoljna je za donošenje samostalnih zaključaka. | * nesuvislo uočava geografske pojave i procese * ne povezuje nastavno gradivo s ostalim temama i predmetima | * nesuvislo pokazuje na geografskoj karti najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na geografskoj karti i ne koristi se njima * nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije * nesuvislo koristi i ne „čita“ geografsku kartu pri orijentaciji u prostoru |

**Vrijednosti za granice ocjena kod pisanog provjeravanja geografskih znanja i vještina**

|  |  |
| --- | --- |
| **Postotak ( %) bodova** | **Ocjena** |
| 90-100 | Izvrstan (5) |
| 76-89 | Vrlo dobar (4) |
| 61-75 | Dobar (3) |
| 50-60 | Dovoljan (2) |
| 0 -49 | Nedovoljan (1) |

**Vrijednosti za granice ocjena kod pisanog provjeravanja kartografskog znanja**

|  |  |
| --- | --- |
| **Postotak ( %) bodova** | **Ocjena** |
| 89-100 | Izvrstan (5) |
| 75-88 | Vrlo dobar (4) |
| 60-74 | Dobar (3) |
| 48-59 | Dovoljan (2) |
| 0 -47 | Nedovoljan (1) |

**Vrednovanje učeničkih radova – plakata, referata i prezentacija**

|  |  |  |
| --- | --- | --- |
| **Elementi vrednovanja** | **Praćenje i vrednovanje učenika** | **Ocjena** |
| -Usvojenost znanja  -Originalnost i samostalnost u izboru teme  -Povezivanje gradiva s ostalim temama  -Korištenje dodatnih sadržaja  -Osmišljenost nastupa  -Način izlaganja  -Izgled prezentiranog rada  -Uključivanje učenika  -Primjenjivost izabrane teme  -Listići za ponavljanje | -Izvrsno znanje, siguran nastup, velika kreativnost i urednost, velika primjenljivost u praksi | izvrstan (5) |
| -Prilično dobro znanje, dosta siguran nastup, kreativan i uredan rad, manja primjenljivost u praksi | Vrlo dobar (4) |
| -Dobro znanje, nesiguran nastup, manja kreativnost i urednost, slabija primjenljivost u praksi | Dobar (3) |
| -učenik/ca ne prezentira rad nego samo čita, rad zadovoljava minimalne kriterije urednosti i kreativnosti | Dovoljan (2) |

**Rubrika bilješke u eDnevniku**

* upisuje se tema (nastavne jedinice) koju učenik usmeno odgovara
* broj ostvarenih od mogućih bodova u pisanoj provjeri znanja
* opisno praćenje učenikovih postignuća tijekom polugodišta ili po potrebi i češće
* redovito nošenje pribora za rad (atlas, karta RH, radna bilježnica, pribor za rad)
* (ne)izvršavanje domaće zadaće, referata (tema)

**Usmeno provjeravanje učenika**

* provodi se u pravilu bez najave prema Pravilniku o ocjenjivanju
* učenik dobiva uglavnom dvije ocjene (iako je moguće i više od dvije): iz usvojenosti geografskog znanja i kartografske pismenosti, ukoliko je sadržaj koji se provjerava vezan za provjeru geografskih vještina ocjena se upisuje u geografsko istraživanje i vještine
* učenika se usmeno ispituje analiza grafičkih priloga
* usmeno provjeravanje traje do 10 minuta

**Pisano provjeravanje učenika**

* pisane provjere su svi oblici pisanog provjeravanja učenika
* ispiti se pišu nakon uvježbane i ponavljane jedne ili više tema
* ocjenjuje se znanja i snalaženje na karti te geografske vještine
* pisana provjera znanja ocjenjuje se s obzirom na broj postignutih bodova, odnosno postotka riješenosti prema gore navedenim tablicama
* ukoliko učenici ne pišu provjeru u terminu kada je ona upisana u vremenik provjera, učenici provjeru pišu prvi sljedeći sat kada su prisutni na nastavi

**Pisanje domaće zadaće i nošenje pribora**

* nakon obrađene nastavne jedinice učenici imaju za domaću zadaću riješiti radnu bilježnicu koju često počnu rješavati na satu
* ukoliko učenik ne donosi radnu bilježnicu redovno na nastavu dobiva minus što mu utječe na odnos prema radu
* ukoliko učenik ne nosi geografski atlas ili kartu RH dobiva minus što mu utječe na odnos prema radu
* za 3 dobivena minusa upisuje mu se opisna ocjena vezana za odnos prema radu

**Ocjenjivanje radne bilježnice**

* ocjene se bilježe u rubriku bilješke po kriteriju te se mogu i brojčano ocijeniti u kriteriju geografsko istraživanje i vještine
* radna bilježnica gotovo da nije riješena ili je tek manjim dijelom netočno riješena – nedovoljan (1)
* radna bilježnica samo tek manjim dijelom točno riješena – dovoljan (2)
* radna bilježnica polovično točno riješena – dobar (3)
* radna bilježnica najvećim dijelom točno riješena – vrlo dobar (4)
* radna bilježnica u potpunosti točno riješena – odličan (5)
* ocjena iz radne bilježnice nema istu težinu kao ocjena iz usvojenosti znanja, uočavanje pojava i procesa, kartografska pismenost

**Zaključna ocjena** proizlazi iz sva tri elementa vrednovanja naučenoga:

* geografska znanja,
* geografsko istraživanje i vještine,
* kartografska pismenost.

Određuje se na temelju ostvarenosti (usvojenosti) odgojno-obrazovnih ishoda, uz uvažavanje kontinuiranih bilježaka koji su pokazatelji o radu kao i brojčanih ocjena. Zaključna ocjena ne proizlazi iz prosjeka ocjena.

Za utvrđivanje zaključne ocjene rabi se ljestvica školskih ocjena od 1 (nedovoljan) do 5 (odličan).

**Ocjenjivanje učenika po IOOP-u**

* zadatci i ocjenjivanje se prilagođavaju poteškoći učenika bilo u obliku prilagodbe sadržaja ili metode